b'\n_START_ARTICLE_\nGothenburg metal\n_START_PARAGRAPH_\nMelodi\xc4\x8dni death metal (poimenovan tudi melodeath) je podzvrst death metala. Vsebuje ve\xc4\x8d kitarskih riffov in sola\xc5\xbe, ki so ve\xc4\x8dkrat akusti\xc4\x8dne, sli\xc5\xa1imo pa lahko tudi\xc2\xa0\xc2\xbbnavaden\xc2\xab\xc2\xa0vokal, nadsprotje obi\xc4\x8dajnemu death vokalu - growlu. Komadi so obi\xc4\x8dajno bolj progresivni, ritem in zvok se vseskozi menjata. Melodic death metal izhaja iz istega geografskega obmo\xc4\x8dja kot black metal. Besedila so bolj poeti\xc4\x8dna, pogosto tudi ekspresionisti\xc4\x8dna. Redkeje govorijo o satanizmu in okultizmu._NEWLINE_Na ta \xc5\xbeanr so zelo vplivali Death in Morbid Angel, za\xc4\x8detnika death metala. Za prvi melodeath album velja North From Here skupine Sentenced. Nekateri zasluge za popularizacijo tega \xc5\xbeanra pripisujejo In Flamsom, spet drugi trdijo da so oni celo za\xc4\x8detniki melodeatha._NEWLINE_Zelo pomemben del k razvoju melodeatha ima tako imenovani Gothenbur\xc5\xa1ki stil. Ime je dobil po mestu, iz koder izhaja. Ni to\xc4\x8dno dolo\xc4\x8deno, kateri bend je za\xc4\x8del s tem stilom, je pa znano da so In Flames, At the Gates in Dark Tranquillity bendi, ki so ga popularizirali. Ta stil igranja je zelo vplival tudi na Arch Enemy in The Haunted._NEWLINE_Prvi bendi tega \xc5\xbeanra prihajajo iz severnoevropskih regij, predvsem \xc5\xa0vedske in Finske. V zadnjih letih je postal melodeath zelo priljubljen v nekaterih severnoameri\xc5\xa1kih obmo\xc4\x8djih, kot so Florida, New York, Kalifornija in nekateri predeli Kanade.'